|  |  |
| --- | --- |
|  |  |
| http://lex.justice.md/imgcms/stateemblem.png **Republica Moldova** | |
| **GUVERNUL** | |
| **HOTĂRÎRE**Nr. 596 din 02.07.2010 | |
| **cu privire la predarea religiei în instituţiile de învăţămînt** | |
| **Publicat : 06.07.2010 în Monitorul Oficial Nr. 114-116 art Nr : 650** | |
| **MODIFICAT [HG913 din 30.09.10, MO194-196/05.10.10 art.1004](http://lex.justice.md/md/336203/)** | |

În temeiul art.35 alin.(8) şi (9) din Constituţia Republicii Moldova, art.38 alin.(2) din Legea învăţămîntului nr.547-XIII din 21 iulie 1995 şi al art.32 alin.(7) şi (8) din Legea nr.125-XVI din 11 mai 2007 privind cultele religioase şi părţile lor componente, Guvernul HOTĂRĂŞTE:

**1.** Se stabileşte că, începînd cu anul de studii 2010-2011, în schema orară şcolară a instituţiilor de învăţămînt primar şi gimnazial se include disciplina „Religia”, care va fi predată opţional, în baza cererii părinţilor sau a tutorilor legali ai elevilor.   
**2.** Ministerul Educaţiei:  
a) va opera modificările de rigoare în planurile de învăţămînt pentru clasele primare şi gimnaziale;  
b) va elabora Curriculum-ul şi îndrumările metodice pentru disciplina şcolară „Religia” şi, pînă la 20 august 2010, le va pune la dispoziţia instituţiilor de învăţămînt;  
c) va asigura organizarea formării personalului didactic pentru predarea disciplinei respective în instituţiile de învăţămînt primar şi gimnazial;  
d) va monitoriza realizarea prevederilor planurilor de învăţămînt pentru clasele I-IX cu referire la educaţia religioasă a elevilor;  
e) va redistribui mijloacele financiare alocate pentru anul 2010, pentru implementarea disciplinei „Religia” în clasele 1-9 în anul şcolar 2010-2011, şi va perfecta, în modul stabilit, documentele necesare pentru finanţarea etapelor menţionate.

*[Pct.2 lit.e) introdusă prin HG913 din 30.09.10, MO194-196/05.10.10 art.1004]*

*Prim-ministru Vladimir FILAT**Contrasemnează:**Ministrul educaţiei Leonid Bujor*

*Nr. 596. Chişinău, 2 iulie 2010.*